முதன்முறையாக எனக்குப் பண்ணைப்பாலம் கடந்து தீவுப்பகுதிகளுக்குச் செல்ல சந்தர்ப்பம் கிடைத்தது. லெவலிங் வேலைகளுக்காக ஊர்காவற்துறை, புங்குடுதீவு, வேலணை, சரவணை, அராலித்துறை பகுதிகளில் ஒரு மாதத்திற்கும் மேலாகச் சுற்றிக் கொண்டிருந்தோம். நயினாதீவு, நெடுந்தீவு எழுவைதீவு, அனலைதீவு பிரதேசங்களுக்கு ஒருமுறைமட்டுமே செல்லநேர்ந்தது. சென்று கொண்டிருந்தோம். ஏனைய பிரதேசங்களுக்கு அடிக்கடி. காரைநகருக்கும், ஊர்காவற்துறைக்குமிடையில் ‘பார்ஜ்’ ஒடுவதேலாம் அப்போதுதான் தெரியும். இடைப்பட்ட நாட்களில் பண்ணைப்பாலம் திருத்தும் பணிகள் வேறு நடைபெற்றதால் காரைநகர் சென்றே செல்ல வேண்டியிருந்தது. குறிப்பாகத் தீவுப்பகுதியெங்கும் தீர்க்கமுடியாதிருந்த தண்ணீர்த்தேவை பற்றி அப்போதுதான் முழுமையாகப் புரிந்தது. அநேகமான வீடுகளில் கிணறுகள் வற்றிப்போய், பரிசோதனைக்கு ஒரு வாளி நீர் கூட அள்ள முடியாத நிலை. யாழ்ப்பாணத்தின் தண்ணீர்ப் பிரச்சினை பற்றித் தெரிந்துகொள்ள முடிந்தது.